钦定古今图书集成/理学汇编/字学典/第074卷 > 《宋周密云烟过眼录》 > 郭祐之天锡号北山所藏
## 钦定古今图书集成/理学汇编/字学典/第074卷 > 《宋周密云烟过眼录》 > 郭祐之天锡号北山所藏

晋右军《得告帖》。

又《快雪时晴帖》，皆真迹，有米老跋，遂以名斋，且刻石。
叶森曾见此二帖，神韵精彩。

又唐模千文。又《兰亭》，迺李山房故物，有“老米”印，又有
“李常公择长印。”叶森曾见戴原甫持此来售，乃南唐
椒阁锦标首。

“梁人”临《重告》等五帖。

唐徐浩《宝林寺诗》真迹，欧阳率更碧纸行书，咏陈主
诗又《梦奠帖》，元是陈德翁物，甚佳。叶森芸斋所收，即此
本，亦存，甫携售也。

虞永兴《汝南公主墓志》后有米老跋，皆真迹也。
褚中令小楷《西昇经》，后有“远山重叠”，传古龙画，佳。